ᱯᱨᱟᱪᱤ ᱥᱟᱦ ᱯᱟᱱᱰᱭᱟ

ᱯᱨᱟᱪᱤ ᱥᱟᱦ ᱯᱟᱱᱰᱭᱟ, ᱯᱨᱟᱪᱤ ᱥᱟᱦ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱠᱟᱛᱷᱚᱠ ᱮᱱᱮᱡᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱦᱤᱱᱫᱤ ᱯᱷᱤᱞᱢ ᱟᱨ ᱴᱮᱞᱤᱵᱤᱡᱚᱱ ᱨᱮ ᱧᱮᱞᱚᱜᱼᱟ᱾ ᱩᱱᱤ ᱫᱚ ᱮᱠᱛᱟ ᱠᱟᱯᱩᱨ ᱟᱜ ᱠᱤᱭᱩᱸᱠᱤ ᱥᱟᱥ ᱵᱷᱤ ᱠᱟᱵᱷᱤ ᱵᱟᱦᱩ ᱛᱷᱤ ᱨᱮ ᱯᱩᱡᱟ ᱦᱮᱢᱚᱱᱛ ᱵᱤᱨᱟᱱᱤ ᱞᱮᱠᱟᱛᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱵᱷᱟᱹᱜᱤ ᱩᱨᱩᱢ ᱢᱮᱱᱟᱭᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱚᱨ
ᱥᱟᱦ ᱫᱚ ᱡᱟᱱᱟᱢ ᱛᱮ ᱜᱩᱡᱽᱨᱟᱴᱤ ᱡᱮᱭᱱ ᱠᱟᱱᱟᱭ ᱢᱮᱱᱠᱷᱟᱱ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱯᱮ ᱡᱮᱱᱮᱨᱮᱥᱚᱱ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱢᱤᱫ ᱤᱱᱴᱟᱨᱵᱷᱤᱭᱩ ᱨᱮ ᱩᱱᱤ ᱜᱩᱡᱽᱨᱟᱴᱤ ᱵᱟᱭ ᱵᱟᱰᱟᱭᱟ ᱢᱮᱱᱠᱷᱟᱱ ᱩᱱᱤ ᱢᱟᱨᱟᱴᱷᱤ ᱨᱚᱲ ᱨᱮ ᱥᱟᱹᱯᱷᱟ ᱜᱮᱭᱟ ᱪᱮᱫᱟᱜ ᱥᱮ ᱩᱱᱤ ᱚᱱᱟ ᱨᱮ ᱦᱟᱨᱟ ᱵᱩᱨᱩ ᱟᱠᱟᱱᱟ᱾ ᱯᱨᱟᱪᱤ ᱠᱤᱭᱩᱸᱠᱤ ᱥᱟᱥ ᱵᱷᱤ ᱠᱟᱵᱷᱤ ᱵᱟᱦᱩ ᱛᱷᱤ ᱥᱤᱨᱤᱭᱟᱞ ᱨᱮ ᱛᱩᱞᱥᱤ ᱤᱡ ᱢᱤᱥᱨᱟᱹ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱧᱩᱛᱩᱢ ᱮ ᱧᱟᱢ ᱠᱮᱫᱟ᱾ ᱱᱚᱣᱟ ᱠᱷᱟᱹᱛᱤᱨ ᱮᱠᱛᱟ ᱠᱟᱯᱩᱨ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱥᱤᱨᱤᱭᱟᱞ ᱨᱮ ᱟᱭᱢᱟ ᱨᱳᱞ ᱧᱟᱢ ᱠᱮᱫᱟ ᱡᱟᱦᱟᱸ ᱫᱚ ᱜᱤᱫᱽᱨᱟᱹ ᱦᱚᱯᱚᱱ ᱪᱮᱛᱟᱱ ᱨᱮ ᱢᱚᱱ ᱮᱢ ᱞᱟᱹᱜᱤᱫ ᱮᱠᱴᱤᱝ ᱠᱷᱚᱱ ᱵᱨᱮᱠ ᱵᱟᱭ ᱦᱟᱛᱟᱣ ᱫᱷᱟᱹᱵᱤᱡ ᱠᱟᱹᱢᱤ ᱠᱮᱫᱟ᱾

ᱩᱱᱤ ᱢᱤᱫ ᱴᱨᱮᱱᱰ ᱠᱟᱛᱷᱚᱠ ᱮᱱᱮᱡᱤᱭᱟᱹ ᱠᱟᱱᱟᱭ ᱟᱨ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛᱟᱹᱨᱤ ᱵᱟᱱᱟᱨ ᱨᱮ ᱮᱱᱮᱡ ᱥᱳ ᱨᱮ ᱯᱟᱨᱯᱷᱚᱨᱢ ᱟᱠᱟᱫᱟ᱾ ᱩᱱᱤ ᱟᱡᱤᱡ ᱜᱩᱨᱩ ᱜᱚᱱᱮᱥ ᱦᱤᱨᱟᱞᱟᱞ ᱡᱤ ᱴᱷᱮᱱ ᱴᱨᱮᱱ ᱦᱟᱛᱟᱣ ᱟᱠᱟᱫᱟ, ᱡᱟᱭᱯᱩᱨ ᱜᱷᱚᱨᱟᱱᱟ ᱨᱤᱱ ᱦᱤᱨᱟᱞᱟᱞ ᱜᱷᱟᱨᱚᱸᱡᱽ ᱨᱤᱱᱤᱡ ᱮᱭᱟᱭ ᱟᱱᱟᱜ ᱡᱮᱱᱮᱨᱮᱥᱚᱱ ᱠᱟᱱᱟᱭ ᱟᱨ ᱢᱤᱫ ᱢᱤᱱᱤᱴ ᱨᱮ ᱙᱓ ᱥᱯᱤᱱᱥ ᱯᱟᱨᱯᱷᱚᱨᱢ ᱞᱟᱹᱜᱤᱫ ᱜᱤᱱᱮᱥ ᱣᱟᱨᱞᱰ ᱨᱮᱠᱚᱨᱰ ᱮ ᱫᱚᱦᱚᱭᱮᱫᱟ ᱟᱨ ᱒᱐᱑᱕ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱩᱱᱤ ᱠᱟᱛᱷᱚᱠ ᱮᱢᱵᱮᱥᱮᱰᱚᱨ ᱞᱮᱠᱟᱛᱮ ᱵᱟᱦᱟᱞ ᱦᱩᱭ ᱞᱮᱱᱟ᱾

᱒᱐᱑᱙ ᱨᱮ, ᱥᱟᱦ ᱠᱟᱱᱥ ᱯᱷᱤᱞᱢ ᱯᱷᱮᱥᱴᱤᱵᱚᱞ ᱨᱮ ᱥᱮᱞᱮᱫ ᱞᱮᱱᱟ ᱡᱟᱦᱟᱸ ᱫᱚ ᱡᱮᱜᱮᱛᱟᱹᱨᱤ ᱥᱤᱱᱮᱢᱟ ᱨᱮ ᱠᱩᱲᱤ ᱦᱚᱯᱚᱱ ᱠᱚ ᱪᱮᱛᱟᱱ ᱨᱮ ᱢᱤᱫ ᱥᱮᱥᱚᱱ ᱮ ᱛᱚᱨᱡᱚᱢᱟ ᱞᱮᱫᱟ᱾

ᱯᱟᱨᱥᱚᱱᱟᱞ ᱞᱟᱭᱤᱯᱷ
ᱥᱟᱦ ᱫᱚ ᱙ ᱰᱤᱥᱮᱢᱵᱚᱨ ᱒᱐᱐᱕ ᱠᱷᱚᱱ ᱯᱷᱤᱞᱢ ᱵᱮᱱᱟᱣᱤᱡ ᱵᱤᱥᱣᱟᱥ ᱯᱟᱱᱰᱭᱟ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ᱾ ᱩᱱᱤ ᱒᱐᱐᱙ ᱨᱮ ᱩᱱᱠᱤᱱ ᱠᱷᱤᱭᱟᱱᱟ ᱧᱩᱛᱩᱢ ᱛᱮ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱠᱤᱱ ᱡᱟᱱᱟᱢ ᱞᱮᱫᱮᱭᱟ ᱟᱨ ᱛᱟᱭᱚᱢ ᱛᱮ ᱠᱟᱹᱢᱤ ᱠᱷᱚᱱ ᱢᱤᱫ ᱥᱮᱨᱢᱟ ᱵᱨᱮᱠ ᱮ ᱦᱟᱛᱟᱣ ᱞᱮᱫᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ